
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea metodologiei de evaluare a activelor fixe corporale, aflate in proprietatea publica a municipiului Focsani, inregistrate in prezent in evidenta 

tehnic -operativa in unitati naturale sau natural-conventionale

           Consiliul local al muncipiului Focşani , judeţul Vrancea , întrunit în şedinţă ordinara;

-        Analizând   proiectul  de  hotărâre  iniţiat  de  primarul municipiului Focsani prin care propune aprobarea metodologiei de evaluare a activelor fixe corporale, aflate in proprietatea publica a municipiului Focsani, inregistrate in prezent in evidenta tehnic -operativa in unitati naturale sau natural-conventionale si raportul intocmit de Direcţia economica inregistrat la nr.22303/05.04.2007;

· Văzând  avizul  Comisiei  pentru  buget,  finanţe,  investiţii, libera initiativa economic si servicii publice;

· In conformitate cu prevederile art.3 din Ordonanta Guvernului nr.81/2003 privind reevaluarea si amortizarea activelor fixe aflate in patrimonial institutiilor publice, cu completarile si  modificarile ulterioare;

·      In baza art. 36, alin (1), alin. (9),  precum  si  in  temeiul art. 45 alin. (1) din Legea nr. 215 din

2001 privind administratia publica locala, republicata in 2007,
HOTĂRĂŞTE:

           Art.1 (1) Se aproba metodologia de evaluare a activelor fixe corporale, aflate in proprietatea publica a municipiului Focsani, inregistrate in prezent in evidenta tehnic -operativa in unitati naturale sau natural-conventionale, conform anexei care face parte integranta din prezenta hotarare.

                        (2) Metodologia prevazuta la alin (1) se va aplica pentru toate activele fixe corporale inscrise in inventarul bunurilor din domeniul public al municipiului Focsani neevaluate in expresie baneasca si inregistrate in acest inventar cu valoarea de “1 leu”, indiferent daca aceste bunuri sunt in administrare, in folosinta gratuita sau in concesiune, in vederea evaluarii acestor bunuri.

           Art.2 Prezenta hotărâre va fi comunicată de către Directia administraţie publică locală compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică si Serviciul juridic, contencios, administrarea domeniului public si privat, publicitate.

                  PREŞEDINTE DE ŞEDINŢĂ, 

                      Dobre Vasile

                                                                         CONTRASEMNEAZĂ:
                                                                                  SECRETARUL MUNICIPIULUI  FOCŞANI

                                                                                              Eduard Marian Corhana

Municipiul Focşani, 24 aprilie 2007                                                      

Nr.103
             ROMÂNIA                                                                 Anexa la  Hotararea nr. 103
     JUDEŢUL VRANCEA                                                           din 24 aprilie 2007

MUNICIPIUL  FOCŞANI

   CONSILIUL LOCAL

METODOLOGIA 

DE EVALUARE A ACTIVELOR FIXE CORPORALE, 

AFLATE IN PROPRIETATEA PUBLICA A MUNICIPIULUI FOCSANI, INREGISTRATE IN PREZENT IN EVIDENTA TEHNIC -OPERATIVA IN UNITATI NATURALE SAU NATURAL-CONVENTIONALE

CAPITOLUL I

Prevederi generale

          Art.1  Prezenta metodologie de evaluare  se refera la bunurile ( activele fixe corporale) aflate in proprietatea publica a municipiului Focsani inregistrate in evidenta tehnico-operativa in unitati naturale sau natural- conventionale, in conformitate cu prevederile HG nr.1031/1999 pentru aprobarea Normelor metodologice privind inregistrarea in contabilitate a bunurilor care alcatuesc domeniul public al statului si al unitatilor administrative teritoriale.

        Art.2  (1) Conform Constitutiei Romaniei – art.136, alin (40) bunurile proprietate publica sunt inalienabile, ele pot fi date in administrarea regiilor autonome ori institutiilor publice sau pot fi concesionate ori inchiriate; deasemenea ele pot fi date in folosinta gratuita institutiilor publice de utilitate publica.
                      (2) Metodologia de evaluare a activelor fixe corporale, aflate in proprietatea publica a municipiului focsani, inregistrate in prezent in evidenta tehnic -operativa in unitati naturale sau natural-conventionale se va aplica pentru toate activele fixe corporale inscrise in inventarul bunurilor din domeniul public al municipiului Focsani neevaluate in expresie baneasca si inregistrate in acest inventar cu valoarea de “1 leu”, indiferent daca aceste bunuri sunt in administrare, in folosinta gratuita, sau in concesiune, in vederea evaluarii acestor bunuri.
         Art.3 (1) Tinand cont de realitatea comerciala, prezenta metodologie vine sa stabileasca o valoare cat mai aproape de cea reala.

                    (2) Valoarea reala, de piata a activelor fixe corporale este stabilita de realitatea economica locala si individualizata prin tranzactia dintre vanzator si cumparator.

         Art.4  Principiile de evaluare sunt:

· Principiul substitutiei

· Principiul concurentei

· Principiul cererii si ofertei

· Principiul anticiparii sau asteptarii

· Principiul schimbarii

                  Elementul comun al acestor principii consta in efectul lor direct sau indirect asupra gradului de utilitate si productivitatii unei proprietati, utilitatea unui activ fix corporal reflectand influentele combinate ale tuturor fortelor pietei care sustin valoarea proprietatii.

          Art.5 In functie de natura si scopul proprietatii, pot fi aplicate trei abordari in evaluare:

· Abordarea prin comparatia vanzarilor

· Abordarea prin cost

· Abordarea prin capitalizarea venitului
        Art.6 Metodologia de evaluare a activelor fixe corporale are drept scop stabilirea valorilor de intrare pentru activele fixe corporale evidentiate in inventarului municipiului Focsani si inregistrate in evidenta tehnico-operativa ca unitati naturale sau natural – conventionale .

CAPITOLUL  II
Terminologie

     Art.7 Termenii utilizati in prezenta  metodologie au urmatorul inteles:
a) Abordare prin comparatia vanzarilor ( prin piata) – orice abordare a valorii bazata pe utilizarea datelor care reflecta tranzactiile de pe piata, compararea activului in cauza cu active similare care au fost vandute;

b) Abordare prin cost – o abordare comparativa a valorii unui activ care ia in calcul construirea unui nou activ care sa fie o replica a celui original sau a unui bun care ar avea aceeasi utilitate si fara costuri de intarziere din care se scade deprecierea cumulata;

c) Abordare prin capitalizarea venitului - o abordare comparativa a valorii unui activ care ia in considerare informatiile referitoare la veniturile si cheltuielile aferente activului evaluat si estimeaza valoarea printr-un proces de capitalizare - de convertire a venitului intr-o estimare de valoare;

d) Activ corporal – activ cu existenta fizica ( terenuri, cladiri, instalatii, masini, utilaje, bunuri detasabile si instalatii, instrumente, echipamente si active in curs de executie si dezvoltare);

e) Cladire publica – o cladire care serveste comunitatii sau indeplineste o functie sociala si face parte din proprietatea publica;

f) Cost – suma necesara pentru a crea sau a produce bunul sau serviciul;

g) Cost de reproductie ( nou) – costul curent al unui element nou identic, utilizand acelasi proiect si materiale de constructie similare cu cele din perioada de executie;

h) Cost de inlocuire (nou) – costul de inlocuire a unui activ cu un alt activ cu aceeasi utilitate si care presupune utilizarea materialelor, tehnicilor si proiectelor moderne;

i) Costul de inlocuire curent  - costul care ar fi suportat pe piata pentru achizitionarea unui activ inlocuitor de utilitate echivalenta, costul de inlocuire minus deprecierea;

j) Criterii de comparatie – reflecta diferentele dintre proprietati si faciliteaza analiza, de ex . pretul pe metru patrat, raportul dintre pretul de vanzare al proprietatii si venitul sau net;

k) Data evaluarii – data la care se aplica opinia evaluatorului;

l) Depreciere – o pierdere de valoare datorita scaderii utilitatii proprietatii din cauza perimarii, schimbarilor tehnologice, tipurilor de comportamente umane si preferintelor, modificarilor de mediu;

m) Durata de viata economica- numarul de ani in care activele sunt asteptate sa ofere servicii de valoare economica de durata ramasa de timp in care activul genereaza profit;

n) Durata de viata fizica- perioada in care un activ poate fi folosit;

o) Metoda comparatiei de piata – o procedura de evaluare care utilizeaza preturile de vanzare sau chiriile activelor similare activului in cauza, ca baza pentru estimarea valorii sale de piata, pentru vanzare sau inchiriere;

p) Metoda duratei de viata – o metoda de estimare a deprecierii cumulate prin aplicarea asupra costului nou ale proprietatii a raportului : vechimea efectiva a activului/durata de viata economica utila a sa.

q) Metoda de evaluare – o cale specifica de estimare a valorii;

r) Piata – mediul in care bunurile, marfurile si serviciile sunt comercializate, intre cumparatori si vanzatori, prin mecanismul pretului;

s) Pret – o suma de bani care a fost ceruta, oferita sau platita pentru un articol, reprezinta intersectia intre oferta si cerere;

t) Procedura de evaluare – actiunea, modul si tehnica de indeplinire a etapelor unei metode de evaluare;

u) Proprietate imobiliara – terenul fizic si toate bunurile care in mod natural fac corp comun cu acesta, precum si acele componente care sunt atasate terenului de catre oameni;

v) Raport de evaluare – un document care inregistreaza instructiunile pentru o anumita misiune de evaluare, baza de evaluare si scopul evaluarii ca si rezultatele analizei care a condus la opinia privind valoarea;

w) Valoare- pretul cel mai probabil convenit de cumparatori si vanzatorii unui bun pentru cumparare;

CAPITOLUL  III

Stabilirea cadrului organizatoric

     Art.9  Răspunderea organizării acţiunii de evaluare a activelor fixe corporale aflate în proprietatea publica a municipiului Focsani inregistrate in prezent in evidenta tehnic - operativa in unitati naturale sau natural-conventionale o are ordonatorul principal de credite.

     Art.10  Evaluarea activelor fixe corporale aflate în proprietatea publica a municipiului Focsani inregistrate in prezent in evidenta tehnic -operativa in unitati naturale sau natural-conventionale va fi efectuata de o comisie formata din 7 membri, comisie numita prin dispozitia primarului.
    Art. 11  Comisia constituita conform art. 10 va avea următoarea componenta:

    -   secretarul municipiului Focsani 

    -  specialişti în probleme de investiţii, cadre tehnice, economişti, consilieri juridici din cadrul primariei, serviciilor publice locale si operatorilor de utilitati publice aflati in subordinea consiliului local .

        Preşedintele comisiei va fi secretarul municipiului Focsani, iar secretar va fi numit un consilier juridic .

    Art. 12  Comisia constituita conform prevederilor art. 10 are următoarele atribuţii:

    a) efectueaza evaluarea activelor fixe corporale exprimate in evidenta tehnico- contabila in unitati naturale sau natural - conventionale 

    b) coordonează efectuarea măsurătorilor topografice a terenurilor ;
    c) intocmesc note de evaluare in 3 exemplare pe care le inainteaza serviciilor de specialitate din cadrul primariei;

    d) supune spre aprobare primarului notele de evaluare .

CAPITOLUL IV

Metodologia de evaluare

      Art.13 (1) Metodologia de evaluare este diferentiata pe doua tipuri de active fixe corporale si anume: terenuri si constructii.

· Conceptul economic de teren este interpretat ca valoare a unui teren liber, indiferent daca pe acesta exista sau nu constructii. Liber sau avand constructii amplasate pe el terenul este definit ca proprietate imobiliara. 

· Valoarea este creata prin utilitatea sau capacitatea proprietatii imobiliare de a satisface nevoile si dorintele societatii, 

· Valoarea proprietatii imobiliare este generata de unicitatea, durabilitatea, permanenta locatiei, oferta relativa limitata si de utilitatea specifica unui anumit amplasament.

· Valoarea terenurilor nu cuprinde valoarea lucrarilor de imbunatatire a caracteristicilor geotehnice ale acestora impuse de solutiile constructive de fundare ale constructiilor amplasate pe acestea.

· Conceptul constructii reprezinta cladirile si constructiile speciale.

· Cladirea reprezinta o constructie sub forma de incinta inchisa in care se desfasoara activitati umane: de locuire, de productie, de invatamant, de sanatate, de cultura, de agreement, de servicii, de administratie, de cult, etc.

· Constructiile speciale sunt considerate obiecte distincte, fiecare constructie fiind dotata cu toate instalatiile necesare, cu care formeaza un intreg, cu scopul de a indeplini functia bine determinata pentru care a fost proiectata.

· In valoarea unei cladiri, ca obiect de constructie se include valoarea inslatatiilor interioare functionale curente ( de la bransament): sanitare, electrice,incalzire, gaze, ventilatie si valoarea lucrarilor pentru imbunatatirea caraceteristicilor geotehnice ale terenului impuse de solutiile constructive de fundare a constructiilor amplasate pe terenuri. 

· Nu se cuprinde valoarea utilajelor si instalatiilor tehnologice, conductele tehnologice care le deservesc, inclusiv dispozitivele si accesoriile acestora sau alte dotari specifice activitatii desfasurate in cladirile respective.

             (2) Metodologia de evaluare se refera la cladiri si constructii  terminate, receptionate si inregistrate ca mijloace fixe la data evaluarii, indiferent de perioada executiei si nu la constructiile in curs de executie.

       Art.14 (1) Pentru evaluarea terenurilor, se vor parcurge următoarele etape procedurale:
· Inspectarea amplasamentului

· Evaluarea valorii terenului prin tehnici si proceduri adecvate

                   (2) Ca metoda de evaluare a terenurilor se va aplica metoda bazata pe indici de individualizare , procedura derulata in doua etape:

    1. Valoarea de bază Vb a terenurilor se va determina aplicând prevederile Criteriilor nr. 2.665/1C/311/1992 privind stabilirea şi evaluarea terenurilor aflate în patrimoniul societăţilor comerciale cu capital de stat, elaborate şi aprobate de Ministerul Economiei şi Finanţelor şi Ministerul Lucrărilor Publice şi Amenajării Teritoriului, cu modificările şi completările ulterioare:

    Vt = Vb X (1 + N)

    în care:

    Vt = valoarea terenului;

    Vb = valoarea de baza a terenului determinată ca limita minima la un nivel de 495 lei/mp.

    Aceasta valoare s-a determinat pe baza preţului de 5 lei pe metru pătrat, corectat cu numărul de 99 ani al perioadei de concesionare;

    (1 + N) reprezintă coeficientul de corecţie a valorii de baza a terenului, în care N reflectă suma notelor acordate pe baza de criterii, iar nivelul sau va fi mai mic sau cel mult egal cu 9.

      Criteriile în baza cărora se acordă notele necesare departajarii terenurilor în operaţiunea de evaluare, sunt următoarele:

   a) Categoria localităţii:                                                                   Nota acordată

   - municipiu reşedinţa de judeţ                                                                 1,0

   b) Amplasarea terenului:

   - teren în afara localităţii                                                                         0,0

   - teren în zona periferica a localităţii                                                      0,5

   - teren în zona mediana a localităţii                                                        0,8

   - teren în zona centrala a localităţii                                                         1,0

   c) Funcţiile economice şi caracteristicile sociale ale localităţii:

     - localităţi cu funcţii economice complexe (industriale,

   prestări servicii, agricultura)                                                                   1,0

   d) Poziţia terenului fata de accesul la reţele de transport:

   - transport rutier                                                                                      0,2

   - transport feroviar                                                                                  0,3

   e) Echiparea tehnico-edilitară a zonei în care se află terenul:

   - reţele de apă-canal                                                                                0,5

   - reţele de energie electrica                                                                     0,5

   - reţele de energie termică                                                                       0,5

   - reţele de gaze naturale                                                                           0,5

   - reţele de telefonie                                                                                  0,5

   - reţele de transport urban                                                                        0,5

   f) Caracteristicile geotehnice ale terenului:

   - terenuri normale                                                                                    1,0

   - terenuri dificile de fundare care necesită îmbunătăţiri:

   compactari, perne de pământ sau balast, coloane de balast etc.            - 0,2

   - terenuri care necesită desecări şi măsuri contra inundaţiilor              - 0,4

   - terenuri situate în zone instabile - alunecări de versanţi,

   alunecări de talazuri, ruperi de maluri                                                   - 0,7

   g) Restricţiile de folosire a terenului conform planului urbanistic general

   şi regulamentar aferente:

   - funcţiune incompatibilă cu planul urbanistic                                      - 1,5

   - funcţiune compatibilă cu planul urbanistic, cu restricţii                    - 1,0

   - funcţiune compatibilă cu planul urbanistic                                           0,5

   h) Terenuri poluate cu reziduuri:

   - gazoase                                                                                                 - 0,3

   - solide                                                                                                    - 0,5

   - lichide                                                                                                   - 0,7

    2. Valoarea terenurilor determinată la pct. 1 se va actualiza astfel:

    - cu coeficientul k1 = 8,873, conform Hotărârii Guvernului nr. 500/1994 privind reevaluarea imobilizărilor corporale şi modificarea capitalului social, publicată în Monitorul Oficial al României, Partea I, nr. 208 din 10 august 1994, cu modificările ulterioare

    VT500 = Vb x 8,873

    - cu coeficientul k2 = 7,352, conform Hotărârii Guvernului nr. 983/1998, publicată în Monitorul Oficial al României, Partea I, nr. 530/31 decembrie 1998

    VT983 = VT500 x 7,352

    3. Coeficientul de actualizare a valorii terenurilor, determinată la pct. 2, pentru perioada 1 ianuarie 1999 - 31 decembrie 2002 va fi k3 = 3,02, coeficient rezultat din raportul leu/USD la data de 31 decembrie 1998 şi 31 decembrie 2002.

   4. Coeficientul de actualizare a valorii terenurilor, determinată la pct. 3, pentru perioada 1 ianuarie 2003 – data evaluarii  va fi k4 = raportul leu/USD la data de 31 decembrie 2002 şi data evaluarii.

    Art. 15  (1) Evaluarea  celorlalte categorii de active fixe corporale - constructii se va face prin utilizarea metodei costului de inlocuire net.

                  (2) Etapele procedurale pentru estimarea costului de inlocuire net sunt:

· documentare la fata locului printr-o inspectie amanuntita privind constructia ce urmeaza a fi evaluate;

· stabilirea costului de inlocuire brut cu ajutorul Cataloagelor de reevaluare la nivelul preturilor din 01.01.1965;

· actualizarea costului de inlocuire brut la data evaluarii cu ajutorul sistemului de indici avizati de MTCT si recomandati de MLPAT;

· estimarea costului de inlocuire net (CIN) prin deducerea din costul de inlocuire brut (CIB) a deprecierii cumulate ( fizica, functionala, externa )( Dfiz+Dfunct + Dest) cuantificate in unitati monetare ( pierdere de valoare din diferite cauze);

     Art.16  Calculul costului de inlocuire net se va efectua dupa formula :

CIN = CIB – ( Dfiz+Dfunct + Dest)

                  Costul de inlocuire brut (CIB) se face dupa tehnica comparatiilor unitare, metoda ce ia in calcul costurile unitare actuale de refacere a constructiei. In lipsa documentatiei de executie, estimarea valorii de inlocuire brute a constructiei se face pe baza Cataloagelor de reevaluare- 1964 si Ghidul metodologic privind reevaluarea cladirilor si constructiilor  speciale din grupele 1 si 2 – indicative GV-00001/0-95 aprobat de MLPAT cu ordinal 32N/16.10.1995.

                    Deprecierea se estimeaza pe baza P135/1999- Ghid cuprinzand coeficientii de uzura fizica normala la constructii – grupa 1 elaborat de INCERC si aprobat de MLPAT prin ordinal 85N/1999 . Calculul deprecierii   fizice se va efectua dupa formula:

Dfiz = [DC/(DC+DUR)] x 100%  unde:

DC – durata de viata consumata (ani)

DUR – durata de viata utila ramasa(ani) 

CAPITOLUL V

Reflectarea in evidenta contabila a rezultatelor evaluarii activelor corporale

     Art. 17 Comisia va intocmi note de evaluare pentru fiecare activ fix corporal, aflat in proprietatea publica a municipiului Focsani, prin care va stabili valoarea contabila , pe care le va inainta spre aprobare ordonatorului principal de credite si spre inregistrare serviciilor de specialitate  astfel:

· 1 exemplar la Serviciul juridic, contencios , administrarea domeniului public si privat, publicitate in vederea inregistrarii in evidenta analitica a domeniului public al municipiului Focsani

· 1 exemplar la Serviciul buget contabilitate in vederea inregistrarii in evidentele contabile

       Art.18 Valorile contabile a activelor fixe corporale care fac obiectul evaluarii vor fi inregistrate in evidenta contabila astel:
· Pentru terenuri   211  = 103

· Pentru cladiri     212  = 103

                   Evidenta analitica a terenurilor si constructiilor se va organiza conform specificului fiecarei unitati, conturile contabile indicate in monografie putandu-se dezvolta pe analitice corespunzatoare.

                  PREŞEDINTE DE ŞEDINŢĂ, 

                      Dobre Vasile

                                                                         CONTRASEMNEAZĂ:
                                                                                  SECRETARUL MUNICIPIULUI  FOCŞANI

                                                                                              Eduard Marian Corhana










